**ΕΛΛΗΝΙΚΗ ΔΗΜΟΚΡΑΤΙΑ**



**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ**

**ΠΑΝΕΠΙΣΤΗΜΙΟ ΑΘΗΝΩΝ**

**ΚΕΝΤΡΟ ΜΕΛΕΤΗΣ**

**ΨΥΧΟΦΥΣΙΟΛΟΓΙΑΣ ΚΑΙ ΕΚΠΑΙΔΕΥΣΗΣ**

**Δεινοκράτους 27, Αθήνα**

**Τηλ: 210 3641712**

**e-mail: special.education.seminar.2011@gmail.com**

**Πρόγραμμα Εξειδίκευσης στην Ειδική Αγωγή ετήσιας διάρκειας**

**ΠΡΟΣΚΛΗΣΗ ΕΝΔΙΑΦΕΡΟΝΤΟΣ**

Το Κέντρο Μελέτης Ψυχοφυσιολογίας και Εκπαίδευσης του Παιδαγωγικού Τμήματος του Πανεπιστημίου Αθηνών διοργανώνει για **όγδοο** κατά σειρά έτος, ΠΡΟΓΡΑΜΜΑ ΕΞΕΙΔΙΚΕΥΣΗΣ στην Ειδική Αγωγή, ετήσιας διάρκειας με αντικείμενο:

**«Ειδική Αγωγή: Μαθησιακές Δυσκολίες – Δυσλεξία, Δυσαριθμησία,**

**Διαταραχές Συμπεριφοράς-Υπερκινητικότητα, Ψυχικές Διαταραχές, Αυτισμός, Συμβουλευτική Γονέων»**

**1. Ταυτότητα και σκοπός του Προγράμματος**

* **Το πρόγραμμα διοργανώνεται** από το Κέντρο Μελέτης Ψυχοφυσιολογίας και Εκπαίδευσης του Παιδαγωγικού Τμήματος του Πανεπιστημίου Αθηνών
* **Στοχεύει στην κατάρτιση, εκπαίδευση και απόκτηση εξειδικευμένων τεχνικών παιδαγωγικής προσέγγισης των μαθητών με αναπηρία καθώς και η παροχή γνώσεων και δεξιοτήτων, τόσο σε θεωρητικό όσο και σε πρακτικό επίπεδο, ώστε να είναι ικανοί οι καταρτιζόμενοι να ασχοληθούν με την εκπαίδευση και την ψυχοπαιδαγωγική υποστήριξη τους στα πλαίσια του σχολείο και της οικογένειας**
* **Εστιάζει** στην αιτιολογία, τη διάγνωση, την ψυχοπαιδαγωγική υποστήριξη και την αντιμετώπιση των εκπαιδευτικών προβλημάτων που αντιμετωπίζουν οι μαθητές με:

**- Ειδικές Μαθησιακές Δυσκολίες – Δυσλεξία, Δυσαριθμησία, Αναπτυξιακή Διαταραχή Συντονισμού των Κινήσεων**

**- Διαταραχές Επικοινωνίας (Γλωσσική Έκφραση, Φωνολογία, Τραυλισμός κλπ. )**

**- Αναπηρίες** (νοητική αναπηρία, κινητικές διαταραχές, προβλήματα ακοής, προβλήματα όρασης, πολλαπλές αναπηρίες κλπ. με ειδικές εκπαιδευτικές ανάγκες

**- Διάχυτες Αναπτυξιακές Διαταραχές** (Αυτισμός, Άσπεργκερ)

**- Διαταραχή Ελλειμματικής Προσοχής - Υπερκινητικότητα** (**ΔΕΠΥ)**

**- Ψυχικές Διαταραχές**

**- Συμβουλευτική γονέων**

* **Περιλαμβάνει,** επίσης, τεχνικές διάγνωσης, κατάρτιση Ειδικών Εξατομικευμένων Εκπαιδευτικών Προγραμμάτων (ΕΕΕΠ), ειδική αναφορά σε θέματα συμβουλευτικής εφήβων, μαθητών και γονέων, πρώιμης παρέμβασης, λειτουργίας των εκπαιδευτικών και διαγνωστικών και υποστηρικτικών υπηρεσιών Ειδικής Αγωγής και εκπαίδευσης, καθώς και σε θέματα εφαρμογής εκπαιδευτικών προγραμμάτων με την αξιοποίηση της Τεχνολογίας της Πληροφορίας και Επικοινωνίας.

**2. Επιστημονικός Υπεύθυνος. Επιστημονική Επιτροπή**

**Επιστημονικός Υπεύθυνος** του Προγράμματος είναι ο καθηγητής του Παιδαγωγικού Τμήματος του Πανεπιστημίου Αθηνών **κ. Γιάννης Παπαδάτος**.

Την ευθύνη της οργάνωσης και ανάπτυξης του Προγράμματος έχει **Επιστημονική Επιτροπή** η οποία συγκροτείται από καθηγητές του Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών και ειδικούς επιστήμονες από το χώρο της Ειδικής Αγωγής και Εκπαίδευσης.

**3. Διδακτικές Ενότητες (δομή, περιεχόμενο, τρόπος παρουσίασης)**

Το Πρόγραμμα θα αναπτυχθεί σε μορφή Θεματικών Ενοτήτων ως ακολούθως:

* **Ειδική Αγωγή και Εκπαίδευση.**

Ο θεσμός της Ειδικής Αγωγής και Εκπαίδευσης στην Ελλάδα. Ιστορική εξέλιξη. Θεσμικό πλαίσιο. Διοικητικές και λειτουργικές Δομές. Εκπαιδευτικές Δομές και Προγράμματα Ειδικής Αγωγής και Εκπαίδευσης (*Ειδικό Σχολείο, Τμήμα Ένταξης, Πρόγραμμα Παράλληλης Στήριξης, Πρόγραμμα κατ’ οίκον εκπαίδευσης, Επαγγελματική Εκπαίδευση-ΤΕΕ. Επαγγελματική Κατάρτιση-ΕΕΕΕΚ*).

Ένταξη, Ενσωμάτωση, Εκπαιδευτικές παρεμβάσεις.

Θέματα επαγγελματικής εκπαίδευσης κατάρτισης, διά βίου μάθησης και επαγγελματικής αποκατάστασης.

* **Θεωρίες Ανάπτυξης του ατόμου**

Βιολογικές θεωρίες, θεωρίες της μάθησης και της συμπεριφοράς, Ψυχαναλυτικές θεωρίες, Γνωσιακή θεωρία, θεωρία των ρόλων. Στατιστικό κριτήριο, Απουσία Ψυχικής Υγείας, κριτήριο της υποκειμενικής δυσφορίας, κριτήριο της κοινωνικής αποδοχής, κριτήρια ψυχικά υγιούς ατόμου.

* **Θέματα Ψυχολογίας**

Αναπτυξιακή Ψυχολογία, Ψυχολογία των ατομικών διαφορών, Γνωστική Ψυχολογία, Εξελικτική Ψυχολογία, Παιδαγωγική - Σχολική Ψυχολογία. Ψυχολογικές αντιδράσεις μαθητών με ειδικές ανάγκες. Ψυχομετρία. Προσεγγίσεις και Στρατηγικές αξιολόγησης-Σταθμισμένα τεστ- Στρατηγικές αξιολόγησης.

* **Μαθησιακές Διαταραχές (Μ.Δ.) και Ειδικές Μαθησιακές Διαταραχές (Ε.Μ.Δ.)** Η διαδικασία της Μάθησης (Αντίληψη, Παρατήρηση, Σκέψη, Γλώσσα, Γνώση). Αποσαφήνιση Μ.Δ και Ε.Μ.Δ.

Ειδική διαταραχή της ανάγνωσης **(Δυσλεξία)**

Ειδική Διαταραχή της γραπτής έκφρασης/γραφής (**Δυσγραφία)**

Ειδική διαταραχή των αριθμητικών ικανοτήτων **(Δυσαριθμησία)**

Χαρακτηριστικά των μαθητών. Αναγνώριση-Αξιολόγηση των μαθητών από τους εκπαιδευτικούς. Διαγνωστικά κριτήρια.

Ψυχοπαιδαγωγική και κοινωνική στήριξη.

Ειδικά Εκπαιδευτικά Προγράμματα.

Γενικές Αρχές και Μέθοδοι Διδασκαλίας.

Αξιολόγηση

* **Αναπηρία-Έννοια της αναπηρίας, ιστορικές αναφορές, σύγχρονες αντιλήψεις.**

Κατηγοριοποίηση αναπηριών (*νοητική αναπηρία, κινητικές διαταραχές, προβλήματα ακοής, προβλήματα όρασης, πολλαπλές αναπηρίες*). Κοινωνικές αντιλήψεις και στερεότυπα. Κοινωνικά Δικαιώματα, Ψυχοπαιδαγωγική και Κοινωνική Υποστήριξη. Εκπαιδευτικά προγράμματα. Προσβασιμότητα. Ανάπτυξη γλώσσας στο κωφό παιδί, νοηματική γλώσσα. Εκπαίδευση του τυφλού παιδιού, μέθοδος γραφής Μπράιγ.

* **Διαταραχή της ελλειμματικής προσοχής-Υπερκινητικότητα (ΔΕΠΥ)**

Αιτιολογικοί παράγοντες. Διαγνωστικά κριτήρια. Χαρακτηριστικά της διαταραχής. Η υπερκινητικότητα. Η ελλειμματική προσοχή. Η παρορμητικότητα Η διαταραχή της διαγωγής. Συναισθηματικές διαταραχές. Τεχνικές αξιολόγησης για παιδιά και εφήβους. Παρατήρηση συμπεριφοράς. Αντιμετώπιση (ιατρική, φαρμακευτική, παιδαγωγική, κοινωνική).

* **Αυτισμός-Διάχυτη Αναπτυξιακή Διαταραχή Υψηλής Λειτουργικότητας Σύνδρομο Asperger.** Διάγνωση. Χαρακτηριστικά της Διαταραχής. Ψυχοπαιδαγωγική Αντιμετώπιση. Τρόποι εκπαιδευτικής παρέμβασης, Παράλληλη στήριξη. Ο ρόλος του εκπαιδευτικού, ο ρόλος της σχολικής κοινότητας.
* **Τα χαρισματικά και ταλαντούχα παιδιά.** Χαρακτηριστικά των μαθητών. Αναγνώριση-Αξιολόγηση των μαθητών από τους εκπαιδευτικούς. Διαγνωστικά κριτήρια. Ψυχοπαιδαγωγική και κοινωνική στήριξη.
* **Ψυχική Υγεία**

Θέματα Ψυχικής Υγείας: Αγχώδεις διαταραχές, διαταραχές διάθεσης, ψυχωσικές διαταραχές.

* **Συμβουλευτική**

Ορισμός της Συμβουλευτικής. Στρατηγικές Συμβουλευτικής. Συμβουλευτική γονέων. Συμβουλευτική μαθητών με αναπηρίες. Συμβουλευτική μαθητών με Ειδικές Εκπαιδευτικές Ανάγκες, (με Αναπτυξιακές Διαταραχές, με Διαταραχές Ελλειμματικής Προσοχής - Υπερκινητικότητας –ΔΕΠΥ, με Ψυχικές Διαταραχές). Συμβουλευτική εφήβων.

* **Διαγνωστικές διαδικασίες και πρακτικές (Ο ρόλος των Υποστηρικτικών**

**υπηρεσιών στην πορεία ενσωμάτωσης των ΑΜΕΑ στην κοινωνία)**

Η Διάγνωση ως προϋπόθεση της σωστής αντιμετώπισης. Διαγνωστικές μέθοδοι, Διαγνωστικά Κέντρα. ΚΕΔΔΥ (ΚΔΑΥ)

* **Σχεδιασμός και αξιολόγηση ατομικών εκπαιδευτικών προγραμμάτων**
* **Αθλητισμός, Ψυχαγωγία και Δημιουργική Απασχόληση των παιδιών με αναπηρίες ή/και Ειδικές Εκπαιδευτικές Ανάγκες**

**4. Διδάσκοντες**

Οι διδάσκοντες στο Πρόγραμμα είναι: Μέλη ΔΕΠ του Εθνικού Καποδιστριακού Πανεπιστημίου Αθηνών και άλλων πανεπιστημίων. Διδάσκοντες ΑΤΕΙ, Ειδικοί εμπειρογνώμονες (παιδαγωγοί, παιδοψυχίατροι, ψυχολόγοι, σχολικοί σύμβουλοι εκπαιδευτικοί, στελέχη διαγνωστικών κέντρων κ.α, με σημαντική επιστημονική κατάρτιση και εξειδίκευση, συγγραφικό έργο και εμπειρία (διδακτική, διαγνωστική, συμβουλευτική).

* 1. **Οργάνωση (τρόπος ανάπτυξης του προγράμματος, χρονικό πλαίσιο, πρακτική εργασία-εξάσκηση)**

Οι συμμετέχοντες στο σεμινάριο θα εκπαιδευτούν από ειδικούς επιστήμονες (παιδαγωγούς, ψυχιάτρους, ψυχολόγους κλπ).

Θα διδαχτούν σειρά θεωρητικών μαθημάτων τα οποία θα συνοδευτούν από πρακτική άσκηση των εκπαιδευόμενων προκειμένου να κατανοήσουν επαρκώς την αιτιολογία, τις διαγνωστικές τεχνικές και την αντιμετώπιση των ως άνω προβλημάτων.

**Η διάρκεια του Επιμορφωτικού Προγράμματος είναι ετήσια**, (20 Σεπτεμβρίου 2011 – 30 Ιουνίου 2012 ). Αναπτύσσεται σε πεντακόσιες (500) διδακτικές ώρες, εκ των οποίων οι 280 θα είναι σε μορφή σεμιναρίων τα οποία θα βασίζονται στις αρχές της εκπαίδευσης ενηλίκων, με βιωματικές πρακτικές και ενεργητική συμμετοχή των καταρτιζομένων , οι 120 πρακτικές ασκήσεις και οι 100 παρακολούθηση πρακτικών διδασκαλίας, διάγνωσης κλπ σε σχολικές μονάδες και υπηρεσίες της Ειδικής Αγωγής

**Τα μαθήματα θα γίνονται στις αίθουσες του Παιδαγωγικού Τμήματος Δημοτικής Εκπαίδευσης του Πανεπιστημίου της Αθήνας.**

Ο κάθε επιμορφούμενος υποχρεούται να:

- παρακολουθεί ανελλιπώς το Πρόγραμμα, στις αίθουσες διδασκαλίες

- παραδίδει μικρές εργασίες σε μορφή ασκήσεων που θα του αναθέτει ο διδάσκων, σε έντυπη ή ηλεκτρονική μορφή

- συμμετέχει στο πρόγραμμα των επισκέψεων σε σχολικές μονάδες, διαγνωστικά κέντρα, ιδρύματα και όπου αλλού καλείται από τον διδάσκοντα

-εκπονήσει μία εργασία σε συγκεκριμένο αντικείμενο με την καθοδήγηση του διδάσκοντα.

* 1. **Αξιολόγηση, πιστοποίηση**

Η παρακολούθηση των μαθημάτων του Προγράμματος, με βάση τις προϋποθέσεις της παραπάνω παραγράφου, οδηγεί μετά από εξετάσεις, (σε ερωτήσεις πολλαπλών απαντήσεων, κρίσεως κλπ), στη χορήγηση Πιστοποιητικού Εξειδίκευσης στην Ειδική Αγωγή και Εκπαίδευση το οποίο θα αποτελέσει ένα σημαντικό προσόν ουσιαστικής κατάρτισης του επιμορφούμενου και θα λάβει ξεχωριστή θέση στον ατομικό του φάκελο.

7. **Εκπαιδευτικό υλικό**

Οι εκπαιδευόμενοι μετά το πέρας του σεμιναρίου θα παραλάβουν φάκελο σημειώσεων, συγγράμματα, ένα CD με επιπρόσθετο επιμορφωτικό υλικό καθώς και σειρά βοηθημάτων σε ηλεκτρονική μορφή.

**8. Σε ποιους απευθύνεται**

**Το Πρόγραμμα μπορούν να το παρακολουθήσουν:**

**Α. Πτυχιούχοι**

- Εκπαιδευτικοί της πρωτοβάθμιας και της δευτεροβάθμιας εκπαίδευσης.

- καθηγητικών σχολών (Φιλοσοφικής, Φυσικομαθηματικής), ΤΕΦΑΑ, Ψυχολογίας Κοινωνιολογίας κλπ

- Τμημάτων Ψυχολογίας, ΜΜΕ και Κοινωνιολογίας. Λογοθεραπείας Κοινωνικής Εργασίας των ΤΕΙ,

**Β. Φοιτητές**

- ΑΕΙ (παιδαγωγικών τμημάτων, καθηγητικών σχολών, τμημάτων ψυχολογίας, κοινωνιολογίας, κ.α.)

- ΤΕΙ (κοινωνικής εργασίας, λογοθεραπείας, κ. α.)

**Μπορούν επίσης να παρακολουθήσουν συγκεκριμένες ενότητες του Προγράμματος διάρκειας διακοσίων πενήντα (250) ωρών και να λάβουν σχετική βεβαίωση παρακολούθησης**

* Απόφοιτοι ΙΕΚ συναφών κλάδων.
* Γονείς και συγγενείς μαθητών και
* Οποιοσδήποτε ενδιαφέρεται να προσεγγίσει, να ενημερωθεί και να αποκτήσεις εξειδικευμένες γνώσεις για τα ανωτέρω επιστημονικά αντικείμενα.

Στους ανωτέρω θα χορηγηθεί Βεβαίωση Παρακολούθησης

Περισσότερες πληροφορίες σχετικά με το περιεχόμενο του ανωτέρω, διάρκειας 250 ωρών προγράμματος, θα παρέχονται στους ενδιαφερομένους κατά τη διάρκεια της εγγραφής τους

1. **Οικονομικά στοιχεία**

Το κόστος συμμετοχής ανά εκπαιδευόμενο για το σύνολο των ενοτήτων (500) ώρες είναι χίλια ευρώ (1000 €) και η κατάθεση του ποσού γίνεται σε δύο δόσεις (η πρώτη με την εγγραφή στο Πρόγραμμα και η δεύτερη το πρώτο δεκαήμερο του Ιανουαρίου).

Για όσους επιλέξουν να παρακολουθήσουν το πρόγραμμα διάρκειας 250 ωρών το κόστος είναι 500 ευρώ .

**10.** Για συμμετοχή στο σεμινάριο συμπληρώνετε την **Αίτηση συμμετοχής** και ένα **Βιογραφικό** και τα αποστέλλετε στην ηλεκτρονική διεύθυνση: **special.education.seminar.2011@gmail.com** ή στοFax: **210-3614301**

**Πληροφορίες παρέχονται στο τηλέφωνο 210-3641712 (Δευτ.-Τετ.-Παρ. 10.00-14.00)**

**Ο επιστημονικός υπεύθυνος**

Καθηγητής Γιάννης Παπαδάτος

**ΑΙΤΗΣΗ ΣΥΜΜΕΤΟΧΗΣ**

**«Ειδική Αγωγή: Μαθησιακές Δυσκολίες – Δυσλεξία, Δυσαριθμησία,**

**Διαταραχές Συμπεριφοράς-Υπερκινητικότητα, Ψυχικές Διαταραχές, Αυτισμός, Συμβουλευτική Γονέων»**

**ΕΤΟΣ 2011-2012**

Επώνυμο …………………………………………………………………………………….

Όνομα …………………………………………………………………………………….

Ιδιότητα …………………………………………………………………………………….

Δ/νση κατοικίας …………………………………………………………………………………….

Τηλέφωνo …………………………………………………………………………………….

e-mail …………………………………………………………………………………….

Τίτλοι Σπουδών

|  |  |
| --- | --- |
| Διδακτορική Διατριβή | □ Τμήμα………………………….. |
| Μεταπτυχιακό | □ Τμήμα………………………….. |
| Πτυχίο Α.Ε.Ι | □ Τμήμα………………………….. |
| Πτυχίο Τ.Ε.Ι | □ Τμήμα………………………….. |
| Εξομοίωση | □ |
| Μετεκπαίδευση | □ |
| Παιδαγωγική Ακαδημία  ΙΕΚ  Φοιτητής  Γονιός, ιδιώτης κ.α. | □ ……………………………………..  □ Τμήμα …………………………..  □ Τμήμα …………………………..  □ ………………………………………. |

*Σας ενημερώνω ότι επιθυμώ να εγγραφώ και να παρακολουθήσω το Ειδικό Επιστημονικό Πρόγραμμα Εξειδίκευσης στην Ειδική Αγωγή που διοργανώνει το Κέντρο Μελέτης Ψυχοφυσιολογίας και Εκπαίδευσης του Πανεπιστημίου Αθηνών κατά το ακαδημαϊκό έτος 2011-2012.*

Αθήνα, ……………

Ο/Η αιτ…………….